*Pielikums*

*Gulbenes novada domes*

 *2024.gada 25.aprīļa*

*lēmumam Nr. GND/2024/170*

**GULBENES NOVADA PIRMSKOLAS IZGLĪTĪBAS IESTĀDES “ĀBOLĪŠI”**

**ATTĪSTĪBAS PLĀNS 2024. – 2026.gadam**

**I IZGLĪTĪBAS IESTĀDES VISPĀRĒJS RAKSTUROJUMS**

**Reģistrācijas Nr. 4401903331**

**Adrese: Avotu iela 2, Beļava, Beļavas parasts, Gulbenes novads, LV – 4409**

**E-pasts:** **abolisi@gulbene.edu.lv**

**Facebook profils: Gulbenes nov. pirmsskola ”Ābolīši”**

Gulbenes novada pirmsskolas izglītības iestāde “Ābolīši” dibināta 2019. gada 1. septembrī. Iestādes juridiskā adrese atrodas Avotu ielā 2, Beļavā, Beļavas pagastā, Gulbenes novadā, ar izglītības programmas īstenošanas vietām Litenē, Stāmerienā, Galgauskā un Beļavā. Iestādē ir viena diennakts grupa Beļavā.

2023./2024. mācību gadā ir nokomplektētas 6 grupas – kopskaitā 72 bērni. Izglītojamo deklarētās adreses ir Beļavas pagasts, Litenes pagasts, Galgauskas pagasts, Stāmerienas pagasts, Stradu pagasts, Alūksnes novada Zeltiņu pagasts, Jaunannas pagasts, Gulbenes pilsēta.

Iestādē strādā 30 darbinieki, no tiem 16 pedagogi, tajā skaitā sporta skolotājs, mūzikas skolotājs, logopēds un metodiķis, kā arī 14 tehniskie darbinieki un iestādes vadītāja.

**II IZGLĪTĪBAS IESTĀDES MISIJA, VĪZIJA UN VĒRTĪBAS** ( Pielikums Nr. 1)

**MISIJA:** Nodrošināt pirmsskolas izglītības modeli, veidot un realizēt kompetencēs balstītu, jēgpilnu mācību procesu, veicinot bērnu individuālu mācīšanos, bērnu kā pētnieku un darītāju veidošanos.

**VĪZIJA PAR IZGLĪTOJAMO** : Vispusīgi attīstīts bērns, kuram ir izpratne par estētiskās vides veidošanu, resursu saudzēšanu, spēja iegūtās kompetences izmantot praktiski.

**VĒRTĪBAS CILVĒKCENTRĒTĀ VEIDĀ** :

**CIEŅA** – cieņa vienam pret otru, kas ļauj mums iedvesmoties no labākajām īpašībām apkārtējos un ļauj labāk redzēt un mēģināt labot savus trūkumus. Jo cieņpilnāka ir jūsu izturēšanās pret apkārtējiem, jo ar lielāku cieņu viņi izturas pret jums.

**SADARBĪBA** – visām mērķgrupām, veicot uzdevumus, savstarpēji sadarbojoties ātrāk un produktīvāk, nonākt pie kopīga mērķa sasniegšanas.

**GUDRĪBA** – māka izmantot zināšanas labā veicināšanai savā un iestādes dzīvē. Vēlme mācīties visu mūžu. Gudrība palīdz izvēlēties labākos soļus mērķa sasniegšanai, gudrība rāda, kā likt lietā citas vērtības.

**III AUDZINĀŠANAS DARBA VIRZIENI**

1. Attīstīt izglītojamajos patriotisma jūtas pret valsti, tās simboliem, cieņu pret savu zemi.
2. Veicināt visu mērķgrupu sadarbību iestādes mērķa sasniegšanai.
3. Nostiprināt izglītojamo pašvadītas mācīšanās prasmes lasītprasmes veidošanai, sadarbojoties ar bibliotēkām, skolām un Montesori metodikas speciālisti.

Gulbenes novada pirmsskolas izglītības iestādes “Ābolīši” attīstības prioritātes un uzdevumi tika noteikti, ņemot vērā Gulbenes novada izglītības attīstības plānā 2021.-2025. gadam noteiktās prioritātes un uzdevumus, kā arī iestādes SVID datu analīzi (Pielikums Nr.2), iestādes darba pašvērtējumus par 2020./2021., 2021./2022. un 2022./2023. mācību gadiem, PII “Ābolīši” vecāku un darbinieku aptauju rezultātus un iestādes attīstības plāna 2020. – 2023. gadiem analīzi.

**IV IZGLĪTĪBAS IESTĀDES ATTĪSTĪBAS PRIORITĀTES, UZDEVUMI, SASNIEDZAMIE REZULTĀTI**

**1. prioritāte: Audzināšana kā integrēta izglītības procesa daļa**

|  |  |  |
| --- | --- | --- |
| Uzdevums | Sasniedzamais rezultāts (kvalitatīvi un kvantitatīvi) | Izpildes termiņš |
| 1. Organizējot mācību procesu, likt akcentu uz latvisko tradīciju un vērtību ieviešanu ikdienā.
2. Organizējot rotaļnodarbības un tematiskos pasākumus, vairāk izmantot latviešu autoru darbus.
3. Organizēt izglītojamajiem iespēju rūpēties par dabas aizsardzību.
 | Izglītojamajiem ir piederības sajūta Latvijas valstij un cieņa pret valsts simboliem, nacionālajām vērtībām.Izglītojamajiem ir izveidojusies izpratne par kultūrvēsturisko vērtību nodošanu no paaudzes paaudzē.Katrā izglītības programmas īstenošanas vietā mācību process tiek balstīts uz latvisko tradīciju saglabāšanu.Mērķtiecīgi organizēti pasākumi, kas veicina un nostiprina izglītojamo piederības sajūtu Latvijai.Visās izglītības programmas īstenošanas vietās izglītojamie šķiro atkritumus un izprot šķirošanas nepieciešamību. Izglītojamajiem ir attīstīta cieņa pret savu zemi, Latvijas dabu un resursiem.  | 2024.-2025.2024.-2025.2025.2025.2026. |
| 1. Veidot izglītojamajos izpratni par veselības nozīmi cilvēka dzīvē.
2. Sadarbībā ar Stāmerienas Zemessardzes 25. kaujas atbalsta bataljonu reizi gadā organizēt kopīgu darbošanos.
 | Izglītojamie saprot veselības nozīmi kā svarīgu faktoru savas labklājības un dzīves kvalitātes faktoru. Uzņemas par to atbildību.Izglītojamajiem ir izpratne par Latvijas armiju un tās nozīmi. | 2026.2024.- 2026. |

**2. prioritāte: Nostiprināt izglītojamo pašvadītas mācīšanās prasmes**

|  |  |  |
| --- | --- | --- |
| Uzdevums | Sasniedzamais rezultāts (kvalitatīvi un kvantitatīvi) | Izpildes termiņš |
| 1. Aktualizēt vides pielāgošanu pašvadītam mācību procesam.
 | Visās pirmsskolas programmas īstenošanas vietās āra nojumes ir pielāgotas, lai nodrošinātu iespēju izglītojamajiem organizēt pašvadīto mācību procesu āra vidē.Pedagogiem ir vienots redzējums par efektīvu āra vides izmantošanu mācību procesā. | 2025. |
| 1. Integrēt pašvadītu mācīšanos visās mācību jomās.
 | Visās mācību jomās notiek pašvadīts mācību process, kurā izglītojamajam ir izvēles iespējas materiālā, darbības veidos un laikā.Sakārtota mācību vide, kas veicina izglītojamo vēlmi apgūt lasītprasmi. | 2024.-2026. |
| 1. Iesaistīt izglītojamos rotaļnodarbību un pasākumu plānošanā.
 | Izglītojamie aktīvi iesaistās rotaļnodarbību un pasākumu plānošanā un realizēšanā. | 2024.-2026. |
| 1. Piedāvāt izglītojamajiem apgūt dabas zinātnes caur praktiskām nodarbībām un eksperimentiem.
 | Vismaz reizi mācību gadā, mēneša tēmas ietvaros, izglītojamie padziļināti apgūst dabas zinātnes, eksperimentējot un veicot pētījumus. | 2024.-2026. |
| 1. Vecāku izglītošana, lai viņi labāk izprastu pašvadītā mācīšanās procesa nepieciešamību.
 | Sapulcēs tiek aktualizēts un skaidrots par pašvadītā mācību procesa ieguvumiem. Vecāki tiek aicināti uz iestādi piedalīties un vērot pašvadītu mācību procesu.  | 2024. |

**3. prioritāte : Komandas darbs un savstarpējā mācīšanās**

|  |  |  |
| --- | --- | --- |
| Uzdevums | Sasniedzamais rezultāts | Izpildes termiņš |
| 1. Darbinieku kopsapulcēs un vecāku sapulcēs aktualizēt iestādes misiju, vīziju un vērtības.
2. Katru mācību gadu izvirzīt vienu vērtību kā prioritāru, ko iedzīvināt ikdienas dzīvē un mācību procesā.
3. Plānošanā iesaistīt visas mērķgrupas.
4. Veidot izziņas un inovāciju kultūru.
5. Organizēt pedagogu sadarbību, lai nodrošinātu labākas mācīšanās iespējas izglītojamajiem un uzlabotu viņu sasniegumus.
6. Visam iestādes personālam profesionāli pilnveidoties.
 | Izglītības iestādē visiem ir vienots redzējums un izpratne par mācīšanos.Visiem iesaistītajiem ir vienota izpratne par iestādes misiju, vīziju un vērtībām.Izglītības iestādes gada prioritārās vērtības izvirzīšanā ir iesaistījušies 90% darbinieku un 60% vecāku.Visas mērķgrupas iesaistās mācību gada darba plānošanā.Ņemot vērā Gulbenes novada izglītības attīstības plānu, izvērtējot Iestādes iepriekšējā perioda attīstības plānu un iesaistot visas mērķgrupas, ir izstrādāts Iestādes attīstības plāns 2027.-2029. gadam.Visām pieaugušo mērķgrupām ir saprotama pārmaiņu ieviešanas nepieciešamība.80% pedagogu ir motivēti izglītoties, pilnveidot un papildināt savas zināšanas un tās mērķtiecīgi ieviest ikdienas darbā.Pēc savstarpējās nodarbību vērošanas pedagogi konstruktīvi izvērtē savu darbu, dod atgriezenisko saiti kolēģiem.Katrs pedagogs ir novērojis vismaz vienu rotaļnodarbību pie viena vai vairākiem kolēģiem. Pedagogi pēc kursiem dalās ar atziņām, zināšanām un prasmēm, kas tālāk tiek pielietotas mācību procesā. Profesionālā pilnveide tiek izmantota iestādes mērķu sasniegšanā.Iegūtās zināšanas un prasmes izmanto audzēkņu izaugsmes dinamikas apkopošanā un analīzē. | 2024.-2026.2026.2024.-2026.2026.2024.-2025.2026.2024.-2026. |

**4. prioritāte: Attīstoša pirmsskolas vide**

|  |  |  |
| --- | --- | --- |
| **Uzdevumi** | **Sasniedzamais rezultāts** | **Izpildes termiņš** |
| 1. Uzstādīt jaunas rotaļkonstrukcijas Stāmerienas grupām.
2. Pārvest smilšukasti no Stāmerienas uz Beļavas grupas laukumu.
3. Organizēt vecākiem apkārtnes un teritorijas sakopšanas talkas.
4. Skolotājiem organizēt rotaļnodarbības āra vidē vismaz reizi nedēļā.
5. Iekārtot vai pilnveidot eksperimentu mācību centrus āra vidē.
 | Droša vide visās pirmsskolas programmas īstenošanas vietās.Izglītojamajiem ir iespējas saturīgi un aktīvi darboties āra vidē.Ir nodrošināta rotaļkonstrukcija aktivitātēm ar smiltīm.Ar vecāku līdzdalību iekārtota estētiska vide, kurā izglītojamie var radoši darboties.Darbojoties āra vidē, ir dažādots mācību process.Āra vide veicina izglītojamo pētniecības prasmju attīstīšanu.Rīta cēliena rotaļnodarbību organizēšana āra vidē, lai izglītojamie pilnvērtīgi izmantotu āra teritoriju un tajā pieejamos dabas resursus. | 2024.2024.2025.-2026.2024.-2025.2024. |
| 1. Mācību procesā iesaistot izglītojamos, izmantot tehnoloģisko bāzi, lai dažādotu mācību procesu.
2. Pārplānot telpas tā, lai vide ir rosinoša un uz izglītojamo darbošanos vērsta.
3. Papildināt, mainīt materiālo bāzi grupās.
 | Visās programmas īstenošanas vietās ir interaktīvie ekrāni mācību procesa dažādošanai.Pedagogi dalās pieredzē digitālo rīku izmantošanā. 50% rotaļnodarbību pedagogi izmanto digitālās tehnoloģijas kā līdzekli, kas palīdz bērniem un dažādo mācību procesu. Daudzveidīgs un mainīgs materiālās bāzes piedāvājums atbilstoši vecumposmam, tēmai, gadalaikam. | 2026.2025.2025.2024.-2026. |

**V AUDZINĀŠANAS DARBA PRIORITĀTES (uz bērnu interesēm balstītas)**

|  |  |  |
| --- | --- | --- |
| **2024. g.** | **2025. g.** | **2026. g.** |
| Veicināt izglītojamo izpratni par piederību Latvijas valstij, audzināt cieņu pret valsts nacionālajām vērtībām. | Radīt vēlmi līdzdarboties vides saglabāšanā, aktualizēt jautājumu par vides piesārņojumu, tā negatīvo ietekmi uz apkārtni. | Nostiprināt izpratni par veselības nozīmi cilvēka dzīvē. |
| Sasniedzamais rezultāts:1. Tematiskie pasākumi tiek plānoti un organizēti latviskā garā.
2. Iestādes vide ir iekārtota tā, lai sekmētu latviskās piederības apziņu.
3. Ikdienas mācību procesā tiek izmantoti Latviešu autoru darbi.
4. Izveidojusies sadarbība ar Stāmerienas Zemessardzes 25. kaujas atbalsta bataljonu patriotisku jūtu audzināšanai un labākai izpratnei par Latvijas armiju.
 | Sasniedzamais rezultāts:1. Izglītojamie un darbinieki ikdienā šķiro atkritumus.
2. Rotaļnodarbību procesā vairāk tiek izmantoti otrreiz lietojamie materiāli.
3. Izglītojamie ar ģimenēm piedalās vides aizsardzības kampaņās.
4. Izglītojamie iesaistās “Cūkmena detektīvi” eko programmā pirmsskolām.
5. Izglītojamie izpētes procesā ir iepazinušies ar Latvijas nacionālajiem dabas simboliem – putns, augs, kukainis un dzīvnieks.
 | Sasniedzamais rezultāts:1. 30% rotaļnodarbību process tiek realizēts āra vidē.
2. Izglītojamie kopīgi sporto Olimpiskajā dienā – “Ābolīšu” draudzības pasākumā.
3. Izglītojamie Iesaistās veselības veicināšanas programmās.
4. Aktualizēta veselības nozīme cilvēka dzīvē.
5. Izglītojamajiem ir izveidojusies izpratne par to, kas ir veselīgais uzturs.
 |
| **Izglītības procesa sasniedzamais rezultāts: izglītojamajam ir saprotamas valsts un vides vērtības.**  |

Gulbenes novada pirmsskolas izglītības iestādes “Ābolīši” vadītāja G.Ozoliņa

*Pielikums Nr.1*

*Gulbenes novada pirmsskolas izglītības iestādes “Ābolīši”*

*Attīstības plānam 2024. – 2026.gadam*

**GULBENES NOVADA PIRMSSKOLAS IZGLĪTĪBAS IESTĀDES “ĀBOLĪŠI” VĒRTĪBAS**

|  |  |  |  |  |
| --- | --- | --- | --- | --- |
| **Izglītojamie** | 1. Mācās atbildēt par savu rīcību, vārdiem un darbiem.2. Prot atvainoties.3. Kopā ar grupu skolotājām ir izstrādājuši grupas un āra uzvedības noteikumus, ievēro tos. | 1. Ikdienā rotaļnodarbības uzdevumus veic, sadarbojoties pāros, grupās.2. Piedalās pasākumu plānošanā, realizēšanā. | 1. Pilnveido prasmi cienīt vecākus, darbiniekus un vienam otru.2. Savu talantu atzīšana.3. Cieņpilna sadarbība. | 1. Mērķtiecīgi iesaistās rotaļnodarbību procesā.2. Pats vada mācību procesu – pašvadīta mācīšanās.3. Pabeidz iesāktos darbus, nepieciešamības gadījumā sadalot pa etapiem.4. Prot izmantot zināšanas labā veicināšanā. |
| **Pedagogi, tehniskie darbinieki, vadība** | 1. Uzņemas atbildību par izglītojamajiem.2. Pārstāv iestādes intereses kontrolējošo iestāžu pārbaudes laikā.3. Vienmēr ir kvalitatīvi sagatavojies un pozitīvi noskaņojies darbam.4. Uzņemas atbildību par savām kļūdām, analizē un risina tās. | 1. Sadarbība notiek visos līmeņos.2. Sadarbība ar vietējām kopienām.3. Sadarbība ar Stāmerienas Zemessardzes 25. kaujas atbalsta bataljonu.  | 1. Prot saskatīt pozitīvo bērnos, kolēģos.2.Vēlme pilnveidot sevi.3. Prasme cienīt dažādo.4. Cieņpilna sadarbība. | 1. Spēj izvirzīt mērķus savas kvalifikācijas paaugstināšanai kursos, semināros.2. Darbinieki ir atbildīgi par savu izaugsmi.3. Dalās ar zināšanām, pieredzi un idejām ar citiem kolēģiem.4. Visi kopīgi izglītojas, lai realizētu iestādes misiju. |
| **Vecāki** | 1. Uzņemas atbildību par savu bērnu rīcību, uzvedību iestādē.2. Ievēro iestādes iekšējos kārtības noteikumu. | 1. Iestādes padome sadarbojas ar iestādes vadības komandu.2. Vecāki sadarbojas ar pedagogiem mācību procesa dažādošanai. | 1. Ciena personālu, kas strādā ar bērniem.2. Ciena citus un viņu viedokļus.3. Cieņpilna sadarbība. | 1. Vecāki iesaistās mācību procesā.2. Izmanto piedāvātos vebinārus, lai labāk izprastu mācību procesu.3. Izmanto Gulbenes novada piedāvātos resursus. |

*Pielikums Nr.2*

*Gulbenes novada pirmsskolas izglītības iestādes “Ābolīši”*

*Attīstības plānam 2024. – 2026.gadam*

**GULBENES NOVADA PIRMSSKOLAS IZGLĪTĪBAS IESTĀDES “ĀBOLĪŠI” SVID ANALĪZE PAR IEPRIEKŠĒJO PERIODU**

|  |  |
| --- | --- |
| **Stiprās puses****•** Pedagogiem ir iespēja regulāri izglītoties.• Nodrošināta audzēkņu nokļūšana uz iestādi.• Sasniegumu atspoguļošana iestādes Facebook lapā.• Āra vide trīs pirmsskolas izglītības programmas īstenošanas vietās sakārtota atbilstoši Veselības inspekcijas prasībām.• Pieejams logopēda pakalpojums no 3 gadu vecuma divas reizes nedēļā.• Savstarpēja pedagogu pieredzes nodošana, rotaļnodarbību novērošana.• Audzēkņi izglītojas pašvadītās rotaļnodarbībās ar integrētu mācību saturu.• E-klase veiksmīgai plānošanai, komunikācijai ar vecākiem un mācību procesa atspoguļošanai. | **Vājās puses****•** Pasīva vecāku aktivitāte E-klasē.• Stāmerienas grupā Veselības inspekcijai noteikumiem neatbilstošs laukums.• Dažiem pedagogiem nav pietiekamu zināšanu par iekļaujošo izglītību.• Organizējot Beļavā vecāku sanāksmes attālināti, zūd klātienes kontakts. |
| **Draudi*** + Laikus logopēda nediagnosticēta runas problēma var kavēt valodas attīstību un lasītprasmes apguvi.
	+ Vecākiem neapmeklējot sanāksmes, vecāki nevar pilnvērtīgi atbalstīt savu bērnu, jo viņiem trūkst informācijas un zināšanu, kas tiek aktualizētas.
 | **Iespējas****•** Organizēt pieredzes apmaiņas braucienus, lai paņemtu labo praksi un ieviestu savas izglītības iestādes darbā.• Vecāku iesaiste iestādes attīstībā.• Regulāra visu mērķgrupu anketēšana, lai noskaidrotu, uzzinātu viedokļus par iestādi.• Sniegt konsultācijas vecākiem par E-klases lietošanu.• Skatīties, klausīties tematiskos vebinārus, pārrunāt tur redzēto pedagoģiskajās sēdēs.• Pilnveidot zināšanas kursos, semināros. Lasīt jaunāko literatūru, lai uzzinātu aktuālo informāciju par iekļaujošo izglītību.• Iesaistīt izglītojamos mēneša tēmas plānošanā, sasniedzamo rezultātu izvirzīšanā.• Logopēds individuālajā žurnālā veic ierakstus, kā ikdienā darboties ar bērniem, kuriem ir valodas attīstības problēmas. |

**SVID analīzes izvērtējums, secinājumi.**

Pēc pedagogu pašvērtējuma anketām, nodarbību un ikdienas mācību procesa novērošanas un individuālajām sarunām var secināt, ka vairākiem vecākiem un dažiem pedagogiem nav pietiekamu zināšanu par iekļaujošo izglītību.

Pārskatot vecākiem E-klasē aizsūtīto informāciju un apkopojot datus par aktivitāti (vai vecāki atver nosūtītās vēstules, lasa informāciju par bērna SR un iepazīstas ar izglītības apguves procesu), var secināt, ka dažās grupās ir pasīva vecāku aktivitāte E-klasē.

Ņemot vērā dienas ritu un pārbraucienus, kā arī to, ka ar katru gadu ir vairāk izglītojamo, kuriem ir dažādi skaņu izrunas traucējumi, var secināt, ka logopēda likme ir nepietiekama uz bērnu, kam nepieciešamas individuālās nodarbības, skaitu. Vienojāmies, ka logopēde veiks ierakstus E-klasē ar ieteikumiem, kā strādāt.